runetrust/blame-folketinget-dk huggingface dataset:
Jonathan Simmel (EL), 2022-10-06:
Jeg kan forstå, at ordføreren ikke er økonom – det er jeg heller ikke – og alligevel holder ordføreren sig jo ikke tilbage med at belære andre om lønforskelle i Danmark.
Men det er jo en sidebemærkning.
Jeg hæftede mig i ordførertalen i virkeligheden lidt ved den der flotte liberale idé om, at nu skal vi alle sammen ud at være frie, og at man skal stifte egen virksomhed, og at alle dem, der føler snævre bånd fra lønmodtagerjobbet, skulle overveje at komme ud og prøve det her med at blive selvstændig.
Der vil jeg gerne spørge ordføreren om, hvorfor ordføreren og ordførerens parti, når vi så har lokket alle ud og de er blevet selvstændige og det er lykkes dem at få etableret sig og der så kommer udefrakommende kriser, som f.eks. spørgsmålet om energipriser, som f.eks. spørgsmålet om corona, så nægter at tage del i at redde nogle af de her små virksomheder og selvstændige, som faktisk bliver klemt i de her situationer, i form af hjælpepakker.
Alex Vanopslagh (LA), 2022-10-06:
Fru Ida Auken er undskyldt og behøver ikke at beklage ikke at have sat sig grundigt ind i vores udspil.
Så der er ingen grund til at beklage og undskylde.
Det er hermed oplyst.
Jeg skal være helt ærlig og sige, at jeg er lidt i tvivl om, om det er noget, vi vil prioritere og sparke gang i.
Det her med partnerskaber med erhvervslivet lyder altid godt, men det kommer godt nok også an på, hvad det munder ud i – altså om det munder ud i flere særlige fradrag og tilskud og noget regulering, der skal gøre, at konkurrenterne ikke rigtig har muligheder.
Politikken skal sikre, at rammerne er på en måde, så der er et incitament til grøn omstilling.
Så jeg er lidt påpasselig med det, men det kan jo måske skyldes, at jeg ikke husker de grønne partnerskabers fulde arbejde.
Nej, for der er ikke gjort nogen opgørelser over det, og så er det jo svært at undersøge det.
Men jeg ved, at vi allerede laver nogle initiativer i Danmark – det er faktisk det, der har givet mig inspiration – og det er noget af det, som foregår ovre i Klima-, Energi- og Forsyningsministeriet, hvor man har haft et energisamarbejde med kineserne.
Man har taget dansk teknologi og implementeret det på kinesiske kulkraftværker, så de bliver mere fleksible og de kan skrue ned for produktionen, når vinden blæser, og det har sparet kineserne for 20 mio. t CO 2 om året – 20 mio. t!
Det er meget mere end det, vi plejer at tale om herhjemme, og det har ikke kostet den danske stat særlig meget.
Så vi vil gerne have et forpligtende mål på meget mere af den type samarbejde, og hvis det viser sig, at vores tal er for lavt sat, fordi vi allerede gør rigtig meget, så må vi jo sætte det højere.
Ida Auken (S), 2022-10-06:
Mange tak.
Jeg kan se, at man i Liberal Alliances klimaudspil, som jeg også faldt over, dengang det udkom, siger, at man vil have en klimapolitik renset for symbolpolitik.
Og så sætter man et mål om 100 pct.s reduktion gennem internationalt udsyn, altså at man skal nå de sidste 30 pct.
Har ordføreren undersøgt, om det mål måske allerede er opfyldt?
Alex Vanopslagh (LA), 2022-10-06:
Jeg kan lige læse en lille del af talen op, som jeg ikke nåede, da jeg skulle holde min tale.
Den lyder sådan her: For tiden er folk begyndt at tale om samkørsel igen for at spare på benzinen, og det er faktisk det, det borgerlige Danmark er, nemlig en samkørselsordning.
Nogle af os vil rigtig langt, andre skal hjælpes lidt på vej, men vi er alle sammen enige om, hvilken vej vi skal.
Det fik jeg passende lige anledning til at få sagt: Vi er enige om retningen.
Hans Andersen (V), 2022-10-06:
Udfordringen er jo helt tydelig.
Regeringen ønsker at give mere end 2.000 kr. skattefrit til især arbejdsløse indvandrere.
Det er sådan set det, de har udsigt til at få, hvis de røde partier vinder magten.
Derfor siger vi: Det er der ikke brug for.
Så det handler både om dagpengene og om kontanthjælpen.
Alex Vanopslagh (LA), 2022-10-06:
Nej, jeg kan ikke forstå, hvorfor man har hævet dagpengene og kontanthjælpen, hvorfor man i det hele taget har hævet så mange ydelser og så i øvrigt alligevel har formået at øge uligheden og gøre danskerne fattigere, fordi man samtidig har hævet skatterne så meget.
Jeg kan ikke forstå nogen af delene.
Jeg synes, vi skal gå den modsatte vej og få ydelserne tilbage på det niveau, der var, da vi havde magten, og få skatterne langt længere ned, end da vi havde magten.
Ida Auken (S), 2022-10-06:
Jamen det er jo verdensklasse, at man sætter sig et mål om at nå 23 mio. t mere i omverdenen, når man ...
undskyld
, nu er det mig, der taler ... faktisk allerede ved, at de 20 mio. t er opnået af den her regering.
Undskyld, Liberal Alliance, jeg synes faktisk, at man skal beklage det her klimaudspil og sige, at det vist lige var symbolpolitik, man kom til at lave her.
Jette Gottlieb (EL), 2022-10-06:
Men er Dansk Folkeparti af den opfattelse, at det eneste incitament til at få arbejde er penge?
Altså, som jeg hører mange af argumenterne her, er det, at jo flere penge man giver til de rige, jo mere er det et incitament til at bestille noget mere.
Hvis man giver flere penge til de fattige, er det et incitament til ikke at lave noget.
Deler Dansk Folkeparti den opfattelse, eller har de også en opfattelse af, at man almindeligvis søger arbejde, når man ikke har noget, og man prøver at blive selvforsørgende, hvis man ikke er det i en periode, men at selve sikkerhedsnettet består i, at man, hvis man er så uheldig at miste sit arbejde eller blive syg, har et forsørgelsesgrundlag, der gør, at man også kan betale sin husleje?
Benny Engelbrecht (S), 2022-10-06:
Bare for en god ordens skyld skal jeg lige minde ordføreren om, at der jo faktisk ikke er lavet nogen aftaler på landbrugsområdet, der gennemfører initiativer over for landbruget, der reducerer CO 2 .
Det er noget, der stadig udestår.
Hvis nu en borgerlig regering, som skal støttes af Nye Borgerlige, ønsker at gå videre og sætter mere ambitiøse mål, er det så noget, Nye Borgerlige vil modsætte sig?
Peter Skaarup (DD), 2022-10-06:
Ja, det kunne jeg nok godt.
Men jeg synes egentlig, at vi skal vente, til vi får sat os ned omkring et bord og får alle de partier, der står bag en kommende regering, til at lave sådan en plan.
Jeg tror, den er nødvendig.
Og jeg kan sige, at hvis Danmarksdemokraterne får noget at skulle have sagt, bliver det ikke sådan nogle smålapperier, hvor man åbner en politistation, der har åbent en time eller to, et eller andet sted – altså lidt til pynt.
Så bliver det virkelig noget, der kommer de mennesker, der bor lidt uden for de større byer, rigtigt til hjælp.
Det har vi brug for.
Rasmus Stoklund (S), 2022-10-06:
Den garanti er vi jo så spændt på at holde øje med om man lever op til.
Det er jo klar tale.
Dernæst: Man taler meget varmt om decentralisering.
Det har vi jo stor sympati for i Socialdemokratiet.
Vi har truffet en lang række initiativer de seneste år: nærhospitaler, nærpolitistationer, udflytning af uddannelser osv.
Kan hr. Peter Skaarup nævne tre eksempler, som man i blå blok kunne blive enige om i forhold til decentralisering?
Peter Skaarup (DD), 2022-10-06:
Nej, vi kan ikke støtte en statsminister, der ikke sørger for det.
Og det var egentlig det, vi sagde i går.
Så svaret er meget klart.
Rasmus Stoklund (S), 2022-10-06:
Der er så mange ting, jeg gerne ville have spurgt om, og jeg havde faktisk planlagt at spørge om noget helt andet.
Men nu bed jeg bare mærke i, at min kollega hr. Jens Joel ikke fik svar på sit spørgsmål om demografien, altså om man kunne støtte en statsminister, der ikke sørger for, at økonomien følger med, når der kommer flere ældre de kommende år.
Det kunne vi ikke få et klart svar på.
Det var sådan noget med, at man ikke kunne forestille sig det og sådan noget.
Det er jo så lidt underligt, set i lyset af at vi har en lang tradition for, at statsministre fra blå blok ikke dækker økonomien i forhold til befolkningens udvikling.
Så kan vi derfor ikke bare få et klart svar – ja eller nej?
Kan Danmarksdemokraterne støtte en regering, der ikke sørger for, at økonomien følger den demografiske udvikling?
Peter Skaarup (DD), 2022-10-06:
Der, hvor jeg tror vi er enige, er i forhold til det, som regeringen i øvrigt har gjort helt fejlagtigt, nemlig tildelt arbejdsløse indvandrere ekstra penge.
Det er jo helt pinligt, at regeringen har gjort det.
Det har kostet mange penge, og det giver ikke noget incitament til at arbejde.
Der er nogle, der gerne vil hjælpe på fuld tid, men hvor kommunerne ikke altid er glade for det.
Der er noget, vi kan dreje på, som vil give noget mere arbejdskraft på arbejdsmarkedet.
Rasmus Jarlov (KF), 2022-10-06:
Grunden til, at jeg spørger, er selvfølgelig, at det er et emne, der optager os rigtig meget i Det Konservative Folkeparti.
Det er selvfølgelig helt naturligt.
Vi har heller ikke på noget tidspunkt haft en forestilling om, at vores plan ville blive gennemført et hundrede procent, men vi vil gerne finde ud af, hvor vi ligesom kan finde hinanden.
Når man nu afskærer sig fra f.eks. at afskaffe Arnepensionen, er der så nogle andre steder, som vi kunne kigge på, og hvor vi kunne få lavet nogle reformer, som gør, at vi kan få en større arbejdsstyrke?
Peter Skaarup (DD), 2022-10-06:
Jeg tror ikke, man kan sige, at der er én ting, der vil gøre det hele.
Man skal hele vejen rundt for at få arbejdskraft i fremtiden.
Og sådan har det været i lang tid.
Så kan man sige, at der har siddet en regering, der nærmest ingenting har foretaget sig i nu 3 år, og det er jo egentlig lidt pinligt, at der slet ikke er kommet noget, selv om De Radikale nok har presset på.
Men vi skal jo bl.a. omkring det med de ældre, som skal belønnes for at være lidt længere tid på arbejdsmarkedet.
Vi kunne jo se her under coronaen, hvor fantastisk mange ældre læger og sygeplejersker der stillede sig til rådighed, og som var glade for at få et comeback på arbejdsmarkedet.
Der er i hvert fald noget at hente der, men det kræver nok en lille gulerod.
Den skal vi så også være parate til at give, fordi det faktisk vil være godt for os alle sammen på den lange bane.
Det vil ikke mindst også være godt for den ældre tidligere ansatte, fordi det giver mere livskvalitet at være en del af arbejdsmarkedet.
Rasmus Jarlov (KF), 2022-10-06:
Jeg vil spørge om, hvordan vi får sikret velfærdssamfundets behov for arbejdskraft.
Det er jo fuldstændig umuligt at forestille sig, at vi kan have et velfungerende velfærdssamfund i fremtiden uden flere hænder.
For der kommer flere ældre og flere børn og dermed et stort behov for hænder på både det private arbejdsmarked, som skal betale for alle udgifterne i velfærdssamfundet, og på det offentlige, hvor de skal løfte opgaverne på hospitaler, plejehjem osv.
Så hvilke reformer tænker Danmarksdemokraterne vi kan lave, så vi kan få udvidet arbejdsstyrken?
Peter Skaarup (DD), 2022-10-06:
Altså, jeg kan simpelt hen ikke forestille mig, at der kommer en regering, som ikke fuldstændig åbent kigger på, hvor mange ældre der kommer, hvad udgifterne er, hvordan vores budgetter er indrettet, og så også indretter økonomien efter det.
Det er, uanset om det er en rød eller blå, eller hvad for en regering der kommer.
Det er simpelt hen en bunden opgave.
Jens Joel (S), 2022-10-06:
Jeg er glad for det svar.
Skal det forstås sådan, at I kan garantere, at I ultimativt ikke vil støtte en regering, som ikke dækker demografien?
Peter Skaarup (DD), 2022-10-06:
Det var jo sådan i den her uge, faktisk lige efter at valget blev udskrevet, at vi i Danmarksdemokraterne blev spurgt, hvad der skulle til, for at vi kunne vælge en af de to borgerlige statsministerkandidater.
Der sagde vi jo meget klart, at en af de ting, der skal til, er at sikre, at der er tilstrækkelige midler til vores ældre, og det håber jeg sådan set også at Socialdemokratiet er enige i.
Altså, det faktum, at vi får flere ældre og færre yngre i Danmark, betyder jo noget for, hvordan vores offentlige budgetter skal hænge sammen, for bliver der færre unge og flere ældre, jamen så bliver der brug for, at vi fra politisk side også foretager nogle drej på vores økonomi.
Det her med nulvækst i økonomien – og de fleste mennesker har måske ikke sådan lige tænkt over, hvad det betyder – er i hvert fald ikke så godt.
Og det er derfor, vi siger, at skal vi stemme på en borgerlig statsminister, så er det altså nødvendigt, at der også er penge til de ældre.
Leif Lahn Jensen (S), 2022-10-06:
Tak for det.
For det er der ikke ret mange af os der ved.
Nu prøver jeg så noget helt andet, nemlig udenrigspolitik.
Det har Danmarksdemokraterne sådan set ikke ment ret meget om, og det fylder rigtig meget ude i stuerne.
Man skal næsten gå tilbage for at se, hvad nogle har ment.
Nu går jeg tilbage til noget, som Søren Espersen, som jo også er kandidat, har ment.
Jeg vil godt lige udfordre det lidt.
Er det danmarksdemokratiske holdninger?
Søren Espersen har til Mandag Morgen den 12. september 2016 udtalt: »Vejen frem med Rusland er dialog, og jeg synes, det er godt, at diverse udenrigsministre stadig holder linjerne åbne til Moskva.«
Hvad mener Danmarksdemokraterne her?
Er de enige?
Alex Ahrendtsen (DF), 2022-10-06:
Tak for det.
Det er jo en kendt sag, at Danmarksdemokraterne er et slapperparti på udlændingeområdet, og det skyldes, at man går ind for EU og man også går ind for konventionerne.
Det er jo to områder, der gør, at man har meget svært ved at ændre på udlændingeområdet.
Dertil kommer, at Danmarksdemokraterne er med i aftalen om beløbsgrænsen, der nu er oppe på 360.000 kr., og så har man endda offentligt sagt, at man vil sænke beløbsgrænsen.
Det betyder, at man åbner sluserne for indvandrere fra den tredje verden, der kommer ind og lønkonkurrerer på lavindkomster.
Så mit spørgsmål er: Hvad skal beløbsgrænsen være?
Skal den være 320.000 kr.?
Skal den være 300.000 kr.?
Det ville være rart for os her i Folketinget og for vælgerne at vide, hvad man kan regne med, når Danmarksdemokraterne kommer i Folketinget.
Peter Skaarup (DD), 2022-10-06:
Jeg synes ikke, at vi kommer ret meget længere i forhold til den her diskussion.
Altså, vi har lige nu et fokus i Danmark, i fællesskab, på Rusland på den rigtig, rigtig gode måde,
synes jeg.
For herinde på Christiansborg er det lykkedes politisk at tage markant afstand fra, hvad det er, russerne har gjort.
Hvis hr. Benny Engelbrecht vil lede i gamle citater, kan jeg da sikkert også finde nogle sjove nogle, men det ændrer jo bare ikke ved, at det ikke er det, der er situationen lige nu.
Benny Engelbrecht (S), 2022-10-06:
Så krystalklart var det nu vist heller ikke.
Det må vel være det, som er spørgsmålet.
Det kunne jeg godt tænke mig at få uddybet.
Peter Skaarup (DD), 2022-10-06:
Jeg kan godt se, hr. Benny Engelbrecht lægger ansigtet i de meget alvorlige folder, når der bliver talt om det her.
Men jeg synes på den anden side også, at hr. Benny Engelbrecht skal vedkende sig, at den her diskussion i forhold til Rusland ligger langt tilbage.
Ikke bare fra dansk side, men fra hele Vestens side var der jo bestræbelser på – måske naivt, men alligevel – at prøve at få integreret Rusland på den gode måde i forhold til NATO, EU osv. osv.
Det er jo ikke lykkedes.
Det er jo ikke lykkedes, må man bare sige.
Putin har valgt sin egen vej, og derfor er holdningen til Rusland og de ting, som hr. Benny Engelbrecht fokuserer på her – næsten uanset hvilket parti man spørger, måske ligefrem også hos Enhedslisten – jo en krystalklar afvisning.
Benny Engelbrecht (S), 2022-10-06:
Jeg kunne egentlig bare godt tænke mig – for at være på den helt sikre side – lige at vende tilbage til dette spørgsmål om Rusland kontra EU
: Mener Danmarksdemokraterne, at EU udgør en trussel mod Danmark, og mener Danmarksdemokraterne, at den trussel er større eller mindre end truslen fra Rusland?
Det er bare, så vi får det slået helt klart fast.
Peter Skaarup (DD), 2022-10-06:
Der, hvor vi skal være forsigtige – og det håber jeg også at Enhedslisten er med på – er jo, hvis vi ensidigt sætter ind over for Produktionsdanmark og pålægger nye skatter og afgifter hele tiden, og det vil jo være det, der kommer ud af, at man bare fra den ene dag til den anden lige pludselig siger, at okay, så får I lige en kæmpe skatteregning til staten, som Enhedslisten gerne vil her.
Vi skal jo passe på, at vi ikke får en situation, hvor vi lukker dansk landbrug, hvorefter andre ikkemiljørigtige landbrug rundtomkring i verden skyder op.
Søren Egge Rasmussen (EL), 2022-10-06:
Der var da tre konkrete ting, der kan puttes ind på hjemmesiden.
Ja, det glæder mig, at 70-procentsmålet er noget, som Danmarksdemokraterne støtter op om.
Jeg kan læse på hjemmesiden, at man er lidt betænkelig ved, om der kunne være noget, der kunne skade landbrugserhvervet i de tiltag, vi står over for.
Så jeg kunne godt tænke mig at høre, om den her CO 2 -afgift også på landbruget er noget, som Danmarksdemokraterne går ind for.
Klimarådet og dele af dansk erhvervsliv har jo anbefalet, at der skal være retfærdighed mellem alle erhverv, sådan at vi har en ensartet CO 2 -afgift.
Er det en CO 2 -afgift, som Danmarksdemokraterne også går ind for at landbruget bliver pålagt?
Peter Skaarup (DD), 2022-10-06:
Ja, der er jo i hvert fald en klar optagethed fra vores side af klimaet og de udfordringer, det medfører, og vi støtter jo den her 70-procentsmålsætning.
Men vi er jo også godt klar over, at i en tid, hvor alle landene er pressede på grund af den russiske invasion mod Ukraine, så kan det betyde noget for, hvor hurtigt man kan nå de målsætninger, man havde omkring klimaet.
Så har vi også den opfattelse i Danmarksdemokraterne, at vi skal fremme danske interesser, når det gælder vindmøller og anden teknologi, hvor Danmark står rigtig, rigtig godt.
Så har vi i Danmarksdemokraterne den opfattelse, at energi er ufattelig vigtigt for alle danskere lige nu, og derfor er det nødvendigt, at vi hjælper danskere, der er i knibe, i den her situation.
Og der kunne jeg jo godt ønske mig, at Enhedslisten er lidt mere aktive for at presse regeringen til at udvise rettidig omhu.
Søren Egge Rasmussen (EL), 2022-10-06:
Der er jo nogle, der har opfordret til, at det sådan skal være en fair valgkamp, og så har jeg gjort mig den ulejlighed at kigge ind på Danmarksdemokraternes hjemmeside, og der er jo ikke så meget på hylderne.
Der står: »Samtidig er det vigtigt for os, at klimapolitikken ikke bliver erhvervsfjendsk.«
Vi står jo med, at vi har en væsentlig vindmølleindustri i Danmark med over 30.000 arbejdspladser, vi har et salg både af vindmøller og af service, som løber op i over 500 mia. kr., og jeg kan jo ikke se, om det er det, som Danmarksdemokraterne vil værne om.
Er der tre konkrete gode ting på klimaområdet, som Danmarksdemokraterne arbejder på og for?
Peter Skaarup (DD), 2022-10-06:
Det er meget underholdende, at hr. Leif Lahn Jensen kan finde gode gamle citater fra svundne tider.
Men det er jo sådan med Rusland, at vi nok alle sammen har fået et meget klart forhold til, hvad Rusland står for, og derfor er der jo brug for at lægge klar afstand til alt, hvad russerne kommer med lige nu.
Vi kan desværre ikke stole på dem.
Leif Lahn Jensen (S), 2022-10-06:
Det var ikke et helt konkret svar – ikke helt konkret.
Man vi prøver med et andet citat.
Det her er jo ret spændende, ikke?
Det er fra samme interview med Søren Espersen, der har sagt: »Den trussel, EU udgør i forhold til Danmarks selvstændighed og frihed, er langt større end truslen fra Rusland.«
Peter Skaarup (DD), 2022-10-06:
Altså, det er jo altid godt med dialog.
Men spørgsmålet er, om det kan lade sig gøre i praksis.
Alt diplomati handler jo om, at man er til stede og kan have en dialog, selv med nogle, man er meget uenig med, og som slet ikke hjælper de steder, de skal hjælpe.
Jeg var inde på det lidt tidligere.
Det er jo en total provokation med invasionen af Ukraine, og vi skal gøre, hvad vi kan fra dansk side, for at fortælle russerne, at det vil vi ikke finde os i.
Og det gør vi jo bl.a. ved at støtte Ukraine stort og markant.
Jens Joel (S), 2022-10-06:
Tak til Danmarksdemokraterne for talen.
Jeg vil tillade mig at spørge lidt ind til velfærden og de ældre, for jeg synes med al respekt, at man taler med to tunger.
For det første siger man, at man vil passe på velfærden, og for det andet siger man, at det stort set eneste ultimative krav, man har, er, at det skal være en blå statsminister, og de blå partier ønsker jo ikke at dække det demografiske træk og passe på velfærden.
Og Fru Inger Støjberg, partiformanden, udtalte tidligere som Venstreordfører: Der er talrige eksempler på, at man kan effektivisere og modernisere i den offentlige sektor, både på sygehuse og plejehjem, og vi ønsker altså ikke at gøre verdens største offentlige sektor endnu større.
Samtidig har hun selv været minister i en regering, som gennemførte minusvækst.
Hvorfor skulle vi egentlig tro på, at Danmarksdemokraterne står vagt om velfærden?
Peter Skaarup (DD), 2022-10-06:
Som jeg sagde tidligere, tror jeg ikke, at jeg heroppefra kommer til at udskrive nogle kæmpe checks sådan lige nu til lavere bilafgifter, men det betyder ikke, at jeg ikke har sympati for hr. Lars Boje Mathiesens intentioner og forslag.
Det er klart, at lavere afgifter jo også kunne betyde, at vi fik en endnu mere moderne bilpark i forhold til mange andre lande og dermed også sikrere biler.
Men som sagt har vi lige nu nogle danskere, som trænger til vores hjælp på grund af høj inflation og høje energipriser.
Der tror jeg vi skal sætte vores kræfter ind lige nu.
Sofie Carsten Nielsen (RV), 2022-10-06:
Tak for det.
Det er jeg rigtig glad for at høre.
Jeg hørte nemlig også hr. Peter Skaarups partiformand sige, at vi har brug for mere international arbejdskraft.
Det er bare ikke det, hr. Peter Skaarup har stået for hidtil.
Han har jo forhindret international arbejdskraft, indtil han repræsenterede Danmarksdemokraterne.
Det er jeg rigtig glad for at vi har gjort sammen.
Peter Skaarup (DD), 2022-10-06:
I dag er det jo sådan, at vi har rigtig meget international arbejdskraft i Danmark, og der er en del jobs, hvor det ville være svært at klare sig uden udenlandsk arbejdskraft i dag.
Så vi har et fuldstændig fordomsfrit forhold til det.
Mangler vi arbejdskraft, og det har fru Sofie Carsten Nielsen jo ret i at vi gør på nogle områder, så skal vi være parate til at sætte en hel masse initiativer i gang for at få den arbejdskraft.
Om det så er udenlandsk arbejdskraft, der er det rigtige i den enkelte situation, eller vi kan få nogle ældre til at arbejde noget længere, f.eks. ved at belønne dem, så de ikke bliver modregnet, jamen så er det jo så det, vi skal gøre.
Men det er en opgave, der skal løses i fællesskab, uanset om der er en rød eller blå eller lilla regering efter et valg.
Ældreplejen er jo et godt eksempel, hvor der virkelig er brug for sosu'er, sygeplejersker, og igen må jeg sige, at den regering, De Radikale har bakket op om, jo ikke har løst opgaven.
Sofie Carsten Nielsen (RV), 2022-10-06:
Tak for det.
Danmark har virkelig brug for arbejdskraft.
Der mangler kolleger derude i ældreplejen, på hospitalerne, hos vores børn, og virksomhederne mangler dem også.
Man kunne sige: Virksomhederne, som de er flest, mangler arbejdskraft.
Vil Danmarksdemokraterne være med til også at åbne for f.eks. mere international arbejdskraft?
Peter Skaarup (DD), 2022-10-06:
Jeg har det og vi har det i Danmarksdemokraterne på den måde, at vi er nødt til fuldstændig fordomsfrit at se på alt, der kan hjælpe danskerne mod den her voldsomme inflation.
Og nu er fru Karina Lorentzen Dehnhardt og SF jo selv en del af det parlamentariske grundlag bag en regering, som er kommet meget sent i gang med de her ting og har ramt forkert i nogle omgange.
Så jeg vil være nervøs for at sætte noget i gang, der ikke rammer de rigtige.
Men vi skal sikre, at dem, der virkelig har brug for hjælp her hen over vinteren, får den hjælp.